alexandrainst/scandi-wiki huggingface dataset:
Peter Schjeldahl

Peter Schjeldahl (født 20. mars 1942 i Fargo i Nord-Dakota i USA, død 21. oktober 2022 i Bovina i Delaware County i  delstaten New York) var en amerikansk kunstkritiker og dikter.

Biografi
Peter Schjeldahl, som var av norsk slektsbakgrunn, vokste opp på småsteder i Minnesota. Han studerte på kunstskolen Carleton College i Northfield i Minnesota og universitetet  The New School i New York City. 

Han begynte sitt yrkesliv som journalist i Minnesota, Iowa og New Jersey. I 1964 vistades var i Paris i ett år, innen han bosatte seg i New York der han arbeidet som kunstkritiker for ARTnews, The New York Times, The Village Voice (1980–98), og 7 Days (Cooper Union). I 1998 begynte han ved The New Yorker, der han snart ble tidskriftets kunstkritiker. 

Som poet arbeidet Peter Schjeldahl i postmodernistisk tradisjon. Han behandlet ofte hverdaglige erfaringer fra familielivet.  

Peter Schjeldahl bodde og arbeidet mot slutten av sitt liv i New York. Han var gift med den tidligere skuespillerinnen Donnie Brooke Alderson.

Bibliografi i utvalg
White country, Corinth Books, New York 1968 (poesi)
An adventure of the thought police, Ferry Press, London 1971 (poesi)
Dreams, Angel Hair Books, New York 1973 (poesi)
 Since 1964: New and Selected Poems, SUN, New York 1978 (poesi)
Columns & Catalogues, Figures Press, New York 1994
 The Seven Days Art Columns 1988-1990,  Figures Press, New York 1990
Poetic Justice, 2008
Let's See: Writings on Art from The New Yorker, Thames & Hudson, New York, NY, 2008

Referanser

Ekterne lenker
Denne artikkelen er delvis basert på artikkelen Peter Schjeldahl på engelskspråklig Wikipedia 
Om Peter Schjeldahl på The New Yorkers websted
Bilde av Peter Schjerdahl på engelskspråklige Wikipedia
 Schjeldahl "speaks about his experiences as an art critic, his views on the postmodern art world, and the idea of beauty" at Boston University's School of Visual Arts in a 2007 lecture recording on BUniverse.

Journalister fra USA
Kunstkritikere
Forfattere fra USA
Fødsler i 1942
Personer fra Fargo
Personer fra Minnesota
Dødsfall i 2022
Jorge Ballesteros

Jorge Ballesteros (født 27. mai 1983) er en spansk sportsskytter som tok gullmedaljen sammenlagt i Open-divisjonen i 2017 IPSC Handgun World Shoot. Siden 2019 har han skutt for Team BUL. I VM i 2005 tok han bronse i Open-divisjonen, og i 2002 tok han bronsemedaljen i juniorklassen. Han har også to gullmedaljer fra EM i dynamisk pistol i Open-divisjonen fra 2013 og 2016, og har vunnet det spanske mesterskapet i dynamisk pistol 12 ganger.

Referanser

Eksterne lenker 

Spanske skyttere
Verdensmestere i dynamisk sportsskyting
Dynamiske sportsskyttere
Kristoffer Robin og Ole Brumm

Kristoffer Robin og Ole Brumm er en film fra 2018 produsert av Disney. I filmen møter vi Kristoffer Robin fra Ole Brumm og om livet hans etter at han ble voksen.

Handling 
Kristoffer Robin har problemer, han er i ferd med og miste jobben og han vet ikke hvilken retning han skal ta. En dag når han går ned til parken for og sette seg ned på en benk og er fortvilet møter han plutselig sin barndoms venn Ole Brumm. Når de begge kommer til sammen om Kristoffer Robins problemer må nok en gang Ole Brumm og vennene i Hundremeterskogen Komme til utsetning for og hjelpe Kristoffer Robin med hvilken retning i livet han skal ta.

Referanser

Eksterne lenker 
 

Filmer fra 2018
Ole Brumm
Dopamin (TV-serie)

Dopamin er en dansk serie på åtte episoder som ble lansert på Discovery+ i 2022. I hovedrollen er Josefine Frida, som spiller sykepleieren Ida Evensen. Serien foregår på hjertemedisinsk avdeling på et fiktivt sykehus i den danske byen Aalborg. Fra første dag på jobb utvikler Ida Evensen et nært forhold til kollegaen Maiken, og hun dras inn i et trekantdrama med Maiken og hennes kjæreste Jacob, som også jobber på samme sykehus som Ida og Maiken. På samme tid som Ida starter i jobben som sykepleier, oppstår det mistenkelige dødsfall på avdelingen.

Referanser 

Danske TV-serier
Mexico Citys Grand Prix 2022

Mexico Citys Grand Prix 2022 (offisielt navn: Formula 1 Gran Premio de la Ciudad de México 2022) var et Formel 1-løp som ble arrangert 30. oktober 2022 på Autódromo Hermanos Rodríguez i Mexico by, Mexico. Det var det 20. løpet i Formel 1-sesongen 2022 og 22. gang Mexico Citys Grand Prix ble arrangert i Formel 1-sammenheng. Løpet ble vunnet av Max Verstappen i Red Bull Racing. Mercedes-fører Lewis Hamilton og Red Bull Racing-fører Sergio Pérez tok andre- og tredjeplassen.

Dekk
Dekkleverandøren Pirelli tok med C2, C3 og C4 dekksammensetningene (angitt som henholdsvis hard, medium og soft) for lagene å bruke.

Treninger

Trening 1
Treningen startet kl. 13:00 (UTC−5) fredag 28. oktober.

Pietro Fittipaldi kjørte for Haas i stedet for Kevin Magnussen, Logan Sargeant kjørte for Williams i stedet for Alexander Albon,  Liam Lawson kjørte for AlphaTauri i stedet for Yūki Tsunoda og Nyck de Vries kjørte for Mercedes i stedet for George Russell.  Jack Doohan kjørte for Alpine i stedet for Esteban Ocon og fikk sin Formel 1 debut.

Trening 2
Treningen startet kl. 16:00 (UTC−5) fredag 28. oktober.

Treningen varte i 1 1/2 time i stedet for den vanlige 1 timen, dette på grunn av Pirelli sin 2023 sesong dekk test. Førere med T i stedet for dekk satt raskeste runde på test dekkene.

Trening 3
Treningen startet kl. 12:00 (UTC−5) lørdag 29. oktober.

Klassifisering

Kvalifisering 

Noter:
 - Kevin Magnussen fikk en fem plasser gridstraff for å ha overskredet sin kvote av kraftenhetselementer.

 - Mick Schumacher og Sebastian Vettel satt identisk rundetid. Schumacher ble klassifisert foran Vettel da han satte rundetiden tidligere.

 - Lance Stroll fikk en treplassers grid-straff for å ha forårsaket en kollisjon med Fernando Alonso i forrige løp.

Løpet 

Noter:
 - Inkluderer ett poeng for raskeste runde.

 - Daniel Ricciardo fikk en tidsstraff på ti sekunder for å ha forårsaket en kollisjon med Yūki Tsunoda. Hans endelige plassering ble ikke påvirket av straffen.

 - Fernando Alonso ble klassifisert ettersom han fullførte mer enn 90 % av løpsdistansen.

Mesterskapsplassering etter løpet

Førermesterskap

Konstruktørmesterskap

Note: Bare de fem beste plasseringene er inkludert for begge settene.

Noter

Referanser 

Formel 1-sesongen 2022
Mexico Citys Grand Prix
Sport i Mexico i 2022
Spionasjesaken ved Universitetet i Tromsø

Spionasjesaken ved Universitetet i Tromsø gjelder Politiets sikkerhetstjenestes (PST) siktelse i oktober 2022 av en brasiliansk statsborger, mistenkt for spionasje mot Norge.

Brasilianeren ble først internert på politiets utlendingsinternat på Trandum, men ble senere varetektsfengslet.

Sakens forløp 
20. oktober 2022 ble PST varslet om den 40 år gamle gjesteforskeren José Assis Giammaria som jobbet ved Universitetet i Tromsø. 24. oktober ble Giammaria pågrepet av PST, og dagen etter fremstilt for Nord-Troms og Senja tingrett der PST mente at Giammaria var en «illegalist» som jobbet for russisk etterretningstjeneste og ba om utvisning fra Norge.

28. oktober besluttet Oslo tingrett å varetektsfengsle Gimmaria i fire uker, underlagt brev- og besøksforbud i hele fengslingsperioden og fullstendig isolasjon i to uker. 25. november ble Gimmaria varetektsfengslet i fire nye uker. 

Russlands ambassade i Oslo fremholder at de ikke kjenner til Gimmaria og vil ikke kommentere siktelsen.

I november 2022 ble det kjent at brasilianske myndigheter etterforsker Gimmaria og vurderer å be ham utlevert.

Siktelse 
PST har foreløpig siktet ham for brudd på straffelovens § 121 om «etterretningsvirksomhet mot statshemmeligheter» og straffelovens paragraf 126b, som omhandler ulovlig etterretning som kan skade andre staters sikkerhetsinteresser og straffelovens paragraf 126b, som omhandler ulovlig etterretning som kan skade andre staters sikkerhetsinteresser.

Tilknytning til russisk etterretning 
PST mener Giammaria er en russisk statsborger som i realiteten heter Mikhail Valerjevitsj Mikusjin, født 19. august 1978 i Russland, og jobbet på oppdrag fra russisk etterretning. 

Ifølge gravenettstedet Bellingcat er Giammaria en oberst i den russiske etterretningstjenesten GRU.

Rettsak 
Saken forventes ferdig etterforsket i løpet av 2023, med forutsatt rettsak i 2024.

Se også 
 Spionasjesaken i Stortinget 2018

Referanser 

2022 i Norge
Forholdet mellom Norge og Russland
Hendelser i 2022
Reed Smoot

Reed Owen Smoot (1862–1941) var en amerikansk politiker, forretningsmann og apostel i Jesu Kristi kirke av siste dagers hellige. Han var av norsk opphav på morssiden. Han representerte delstaten Utah i det amerikanske Senatet fra 1903 til 1933. Han tilhørte Det republikanske parti.

Liv og virke 
Han vokste opp i Provo i Utah som sønn av mormonerpionéren Abraham O. Smoot, som praktiserte flerkoneri, og dennes femte hustru Anne Kirstine Mauritzdatter, som kom fra Onsøy i Østfold. 19 år gammel ble hun omvendt til den mormonske tro, og i 1855 utvandret hun til Amerika sammen med en eldre bror for å unnslippe religiøs forfølgelse.

Smoot slo seg opp som forretningsmann i Salt Lake City og fikk flere tillitsverv i kirken. I 1900 ble han medlem av De tolv apostlers råd, et av kirkens lederorganer.

Straks etter at han ble valgt til senator i 1903, ble det stilt spørsmål ved om en som underkastet seg mormonerkirkens autoritet samtidig kunne være verdig som senator. Mange amerikanere var opprørt over flerkoneri, som noen mormonere, men ikke Reed Smoot, fortsatt praktiserte. Senatorene var også mistroiske til mormonernes grep om delstatspolitikken i Utah. Senatshøringene varte i fire år og endte med at Smoot ikke ble utvist.

Reed Smoot var formann i Senatets finanskomité i ti år. Han huskes best for et lovforslag fremsatt sammen med Willis C. Hawley, kongressmann fra Oregon, om å øke tollen på en mengde importvarer. Tollen ansees av mange historikere for å ha forverret den store depresjonen. Smoot forsvarte president Herbert Hoovers krisepolitikk, og han tapte senatsvalget i 1932, samtidig som Hoover tapte mot Franklin D. Roosevelt i presidentvalget.

Referanser 

Senatorer fra Utah
Ledere innen Jesu Kristi kirke av siste dagers hellige
Personer fra USA av norsk opphav
Personer fra Provo
Kommunestyrevalg i Bardu kommune

Kommunestyrevalg i Bardu er en oversikt over kommunestyrevalg avholdt i Bardu kommune i Troms og Finnmark. Bardu ligger i Indre Troms.

Kommunestyrevalget 2019

Kommunestyrevalget 2015

Kommunestyrevalget 2003 

Politikk i Troms og Finnmark
Bardu
Lokalvalg i Troms og Finnmark
Paco Galàn

Paco Galàn er en romanhelt fra en bokseriene Diablito og El Diablo, skrevet av den norske forfatteren Kjell Hallbing under pseudonymet «Louis Masterson», utgitt på Bladkompaniet forlag.

I den første bokserien, Diablito, følger vi den unge Galàn, ukjent sønn av Morgan Kane. Bøkene følger Paco og vennene hans fra oppvekst som foreldreløs gatebarn i Sonora, til hans forsøk på å bli matador. Største delen av handlingen er lagt til den meksikanske revolusjon i årene 1910–1911. I den andre bokserien, El Diablo, dro Hallbing figurene Kane og Galàn sammen over fire bøker. Paco blir matador og drar på turne til Europa.

De tre bøkene om Diablito utkom i 1978–1979, ble bestselgere og er blant Kjell Hallbing mest populære bøker. De to første bøkene, Korset og sverdet og Lenken og fanen kom i 1978, mens Flammen og rosen kom året etter, i 1979. Serien om El Diablo kom i fire bøker, El Diablo, 1991, Askeneven, 1994, Fryktens port, 1996, og Hallbings siste bok, Stormens øye, fra 1997.

Paco Galàn – Diablito 
Paco Galàn fikk tilnavnet Diablito, «Lille djevel», av søstrene i Monastir-klosteret i Sonora, der han ble født. Moren, Lisbeth Galàn døde i barselsseng og barnet ble født med svart hår, vidåpne øyne og fullt utvokste hjørnetenner. Utenfor hørte nonnene ulvehylene og de kalte den lille gutten for djevelunge, Diablito. Barnets far holdes ukjent, men likhetene til U.S. Marshall Morgan Kane er påfallende og Kane-kjennere antar unnfangelsen kan spores til et samleie i Kane-boka Djevelens utvalgte.

Paco vokser opp i klosteret før han havner på gata som hjemløs. Vi blir tidlig kjent med hans fascinasjon av tyrefekting, og etter hvert hans talent som matador. Paco stjeler og prostituerer seg for å overleve. Flere ganger havner han og vennene i vanskeligheter. Vi følger venninnen Nina fra de er barndomsvenner, til de mister kontakten og møtes igjen. Paco fengsles i opptakten til den meksikanske revolusjon. Han rømmer fra fengselet og tar til våpen i kampene som utkjempes i Mexico. Hele tiden ligger drivet mot å kjempe mot oksene i ringen der. Selv om Paco mister dyrebar tid for trening, kommer han nærmere å oppnå sin drøm.

Paco Galàn – El Diablo 
Den mer voksne Paco Galàn omtales som El Diablo, «Djevelen». Han får innpass som matador, mot alle odds. Han møter sin far, Morgan Kane, som viser seg å dele fascinasjonen av tyrefekting og viser stolthet over sønnen han ikke har visst om. Matadoren Paco Galàns navn havner på plakater. Han gjenforenes med barndomskjæreste, Nina. Vi følger Galàn til Europa på turne. Hans reiser i Spania viser seg å bli en triumferd. Tilbake i Mexico bestemmer generalen at Paco og Nina skal stå som symboler på "Det nye, unge Mexico", det som han ønsker skal fremstå som mulighetenes land.

Referanser

Eksterne lenker 
 Morgan Kane – Aller Forlag sine sider for gjenutgivelsen av bøkene.
 Morgan Kane – morgankane.org med oversikt over bøkene.
 Poet's Morgan Kane site – omtaler, analyser.

Figurer i Morgan Kane
Kjell Hallbing
Litterære figurer
Fiktive personer
Her Unwilling Husband

Her Unwilling Husband er en amerikansk stumfilm fra 1920 regissert av Paul Scardon.

Skuespillere 
 Blanche Sweet som Mavis
 Alan Roscoe som Homer Owen
 Edwin Stevens som John Jordan

Referanser

Eksterne lenker 

Stumfilmer fra USA
Filmer fra 1920
Heritage (1920)

Heritage er en amerikansk stumfilm fra 1920 regissert av William L. Roubert.

Handling 
Når Tony får sparken fra jobben, bestemmer han seg for å hevne seg på sin arbeidsgiver: teater-produsenten Charles Suydam, ved å kidnappe Suydams spedbarnssønn Jit. Etter årevis med misbruk og overarbeid, bestemmer Jit som har blitt oppdratt som Tonys sønn, å stikke av. Han blir snart venn med Edward Brackett, en gammel skuespiller, og Jit forsøker å skaffe seg den unge hovedrollen i et skuespill.

Skuespillere 
 Matty Roubert som Jit
 Herbert Standing som Charles Suydam
 Augusta Perry som Mrs. Suydam
 Joseph Burke som Edward Brackett
 Phil Sanford som Tony
 Adelaide Fitz-Allen

Referanser

Eksterne lenker 

Stumfilmer fra USA
Filmer fra 1920
His House in Order

His House in Order er en amerikansk stumfilm fra 1920, regissert av Hugh Ford.

Handling 
En kvinne forsøker å gjenvinne kjærligheten til ektemannen sin, som stadig sammenligner hennes mer ugunstige sider med hans første kone.

Skuespillere 
 Elsie Ferguson som Nina Graham
 Holmes Herbert som Filmer Jesson
 Vernon Steele som Hillary Jesson
 Margaret Linden som Annabelle Jesson
 Marie Burke som Geraldine Ridgley
 Lawrence Johnson som Derek Jesson
 William P. Carleton
 Forrest Robinson
 Jane Jennings
 Lewis Sealy
 Regis Collins
 Inez Borrero

Referanser

Eksterne lenker 

Stumfilmer fra USA
Filmer fra 1920
Liste over ordførere i Steigen

Liste over ordførere i Steigen er en kronologisk oversikt over ordførerne i Steigen kommune i Nordland siden formannskapslovene tredde i kraft fra 1. januar 1838. I 1838 utgjorde Steigen de to sognene Steigen (mellom Lundøya og Skotsfjorden) og Ledingen (mellom Skotsfjorden og like sør for Brennvika) i Salten prosti. I perioden fra 1. november 1900 til 31. desember 1963 var Ledingen (senere Leiranger) utskilt som egen kommune. 1. januar 1964 ble «storkommunen» Steigen etablert, etter en sammenslåing av Steigen, Leiranger og Nordfold kommuner, samt deler av Hamarøy og Kjerringøy.

Steigens første ordfører var sogneprest , som innehadde vervet til han flyttet fra Steigen i 1839.  er den som har hatt ordførervervet i flest år. I årene mellom 1902 og 1937 hadde han to perioder med avbrudd og var ordfører i til sammen 29 år. «Storkommunens» første ordfører var , som da kom fra ordførervervet i . Berit Undrum Jacobsen ble i 1991 valgt til kommunens første kvinnelige varaordfører, og i 2003 ble Berit Woie Berg den første kvinnen som ble valgt til ordfører.

Liste over ordførere siden 1838

Fotnoter

Referanser

Kilder 
  (Ordførerne 1838–1901).

 
Steigen
Bring It On: All or Nothing

Bring It On: All or Nothing, er en amerikansk film fra 2006.

Handling
16 år gamle Britney Allen er cheerleaderkaptein på skolen hennes. Laget hennes heter Pirates. Når Britney kommer hjem fra skolen en dag, forteller foreldrene hennes at de skal flytte og Britney blir tvunget til å bytte skole og miljø. På den nye skolen hennes har de også et cheerleading-team kalt krigerne, og Britney blir fristet til å begynne på laget deres selv om hun har lovet vennene sine å aldri begynne å cheerleading igjen og selv om den nye kapteinen hennes misliker henne.

Britney får nye venner og hennes "gamle" venner tror hun feiler når hun begynner å trene.
Og det ender med at begge lag konkurrerer i en stor cheerleading-konkurranse der premien skal være med Rihanna i en TV-forestilling som skal vises over hele verden.

Rolleliste
Hayden Panettiere - Britney Allen
Solange Knowles - Camille
Gus Carr - Jesse
Marcy Rylan - Winnie
Jake McDorman - Brad Warner
Rihanna - som seg selv.
Cindy Chiu - Amber

Referanser

Eksterne lenker 
 
 

Filmkomedier fra USA
Filmer fra 2006
Engelskspråklige filmer
His Own Law

His Own Law er en amerikansk stumfilm fra 1920, regissert av J. Parker Read, Jr..

Handling 
Den velstående entreprenøren J. C. MacNeir blir sterkt knyttet til den unge franske ingeniøren Jean Saval, som han møter i løpet av en av fylleturene han hengir seg til mellom jobbene. Etter en slik natt tilbyr MacNeir ham fast ansettelse, og de begynner på en jobb i Chinook hvor franskmannen forelsker seg i Sylvia Harris. Kort tid senere blir han kalt til å forsvare Frankrike under første verdenskrig, men før han forlater dem får han et løfte fra MacNeir om å ta vare på Sylvia.

Når det kommer beskjed om at Saval er død, og Sylvia oppdager at hun er gravid tilbyr MacNeir å gifte seg med henne. Fire år senere kommer Saval imiderltid tilbake, etter å ha blitt løslatt fra en tysk krigsfangeleir. han anklager vennen sin for forræderi, men MacNeir overbeviser til slutt franskmannen om at han bare har fungert som Sylvias verge. Det blir deretter overlatt til Sylvia å velge hvem hun egentlig ønsker å være gift med.

Skuespillere 
 Hobart Bosworth - J.C. MacNeir
 Rowland V. Lee - Jean Saval
 Jean Calhoun - Sylvia

Referanser

Eksterne lenker 

Stumfilmer fra USA
Filmer fra 1920
Harold Joseph Dimmerling

Harold Joseph Dimmerling (født 23. september 1914 i Braddock i Pennsylvania i USA, død 13. desember 1987) var en amerikansk prelat og katolsk biskop av Rapid City i Sør-Dakota.

Liv og virke

Prest
Harold Joseph Dimmerling ble presteviet den 2. mai 1940 i Altoona i Pennsylvania, av biskopen der, Richard Thomas Guilfoyle. Etter prestevielsen innehadde han sjelesorgsstillinger i St. Cloud, Breckenridge, Brushvale, Glenwood, Villard og Little Falls, alle steder i Minnesota.  Han virket også ved prestseminaret i Collegeville i Minnesota.

Biskop av Rapid City
Den 11. september 1969 utnevnte pave Paul VI ham til biskop av Rapid City. Biskopen av Saint Cloud, George Henry Speltz, bispeviet ham i katedralen i Rapid City den 30. oktober samme år; medkonsekratorer var biskop emeritus av Saint Cloud, Peter William Bartholome og biskop-emeritus av Rapid City, William Tibertus McCarty, CSsR.

Dimmerling etablerte et program for det permanente diakonat i bispedømmet, et legministerprogramm, og han ordinerte den første i indianer til diakon i hele USA.

Dimmerling startet bispedømmekontorer for landbefolkning og for sosiale anliggender, og et sjelesørgerisk program for separerte, skilte og enker. Han etablerte kirkeavisen West River Catholic.

Biskop Joseph Dimmerling døde den 3. desember 1987. 

Mange år etter hans død, i november 2018, bekjentgjorde bispedømmet Saint Cloud at det forelå «troverdige beskyldninger» om seksuelt misbruk av en mindreårig om ham da han var prest i det bispedømmet.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Kardinal Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1753-1816)*1775
 Biskop Louis-Guillaume-Valentin Dubourg (1766-1833) *1815
 Biskop Joseph Rosati (1789-1843) *1824
 Erkebiskop Peter Richard Kenrick (1806-1896) *1841
 Biskop Thomas Langdon Grace (1814-1897) *1859
 Erkebiskop John Ireland (1838-1918) *1875
 Erkebiskop James John Keane (1856-1929) *1902
 Erkebiskop Henry Patrick Rohlman (1876-1957) *1927
 Biskop Edward Aloysius Fitzgerald (1893-1972) *1946
 Biskop George Henry Speltz (1912-2004) *1963
 Biskop Harold Joseph Dimmerling (19148-1987) *1969

Referanser

Katolske biskoper fra USA
Deltakere på Andre Vatikankonsil
Linjen Rebiba
Personer fra Allegheny County i Pennsylvania
Sølvtrans

Sølvtrans er et norsk skipsrederi etablert i 1986. Rederiet har 33 skip i 2022.

Virksomhet 
Sølvtrans eier og drifter 33 brønnbåter per 2022. Sølvtrans frakter fisk mellom fiskeoppdrett og slakteri, og mellom forskjellige lokaliteter (oppdrett). Rederiet hadde 450 ansatte i midten av 2022.

Historie 
Sølvtrans ble stiftet som Sølv Trans i 1986. I 1991 ble selskapet gjort om til aksjeselskap, og fikk sitt nåværende navn per 2022, Sølvtrans.

Referanser

Eksterne lenker 
 

 
Norske rederier
Selskaper etablert i 1986
Sjøfart i Møre og Romsdal
Artikler i sjøfart-prosjektet
Bjørn S. Delebekk

Bjørn Steinar Delebekk (født 1964 i Skjeberg i Sarpsborg) er en norsk prisbelønnet pressefotograf og journalist for avisen Verdens Gang.

Delebekk har arbeidet for VG siden 1991. Han har vært fotojournalist for VG under en rekke olympiske leker, både sommer og vinter, fotball-VM, fotball-EM,  ski-VM, alpint-VM og Champions League. For sitt arbeid har han vunnet rundt 30 priser. «Pictures of the Year, International» i kategorien «sport, action» i 2015 og årets bilde i Norge i 1986 er blant største.

Karriere 
Delebekk hadde sitt første fotooppdrag for Sarpsborg Arbeiderblad (SA) allerede som  14-15-åring, da han dekket en fotballkamp på Skjeberg. Hans mor arbeidet for SA og la til rette for at sønnen fikk noen oppdrag. Han gikk på St. Olav videregående skole i Sarpsborg og tok sin fotografutdannelse ved Norsk Pressefotografskole i Fredrikstad fra 1983 til 1985.

Han arbeidet freelance frem til han fikk fast jobb som pressefotograf i [Dagbladet i 1986]]. Det året vant han pris som årets bilde for bildet «Den satt!». I 1991 ble han ansatt som sportsfotograf i VG og han har beholdt den samme arbeidsgiver siden.

Priser 
 2015: «Pictures of the Year, International» i kategorien «sport, action»
 1986: Årets bilde i Norge, «Den satt!»

Referanser

Eksterne lenker 

Personer fra Sarpsborg kommune
Journalister i VG
Norske fotografer
Fotojournalister
Sportsjournalister
Fødsler i 1964
Moderaterne

Moderaterne er et politisk parti i Danmark offisielt stiftet den 5. juni 2022 av Lars Løkke Rasmussen. Partiet har partibokstav M.

Partiet stilte til valg ved folketingsvalget i 2022 og fikk 9,3 % av stemmene og 16 mandater i Folketinget.

Referanser

Eksterne lenker 

Politiske partier i Danmark
Etableringer i 2022
Langeland skulekorps

Langeland Skulekorps er et korps som tilhører Langeland skule.

Norske skolekorps
Stord skulekorps

Stord Skulekorps er et korps som tilhører skolene Hystad skule og Leirvik Skule.

Stord Skulekorps er midlertidig slått sammen med Rommetveit Skulekorps grunnet lite medlemmer i Rommetveit.

Norske skolekorps